
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1302 


12 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη θαλάσσιου αρχαιολογικού χώρου της περιο¬ 


χής του όρμου Πεζώντα, νήσου Καλύμνου. -| 

Καθιέρωση υπερωριακής απασχόλησης και κατανομή 
αυτής στους υπαλλήλους της Δ/νσης Αγροτικής 
Ανάπτυξης Ν. Δράμας για το Β' Εξάμηνο 2003. 2 

Απόκτηση της Ελληνικής Ιθαγένειας από την Ομογενή 
Παρασκευοπούλου Όλγα του Πέτρου, κλπ. 3 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Κομποτίου, Ν. Άρτας. 4 


Τροποποίηση της συστατικής πράξης του δημοτικού 
νομικού προσώπου με την επωνυμία «Σχολική Επι¬ 
τροπή Τ.Ε.Ε. και Ι.Ε.Κ. Λαγκαδά» και μετονομασία 
της σε «Σχολική Επιτροπή Τ.Ε.Ε., Ι.Ε.Κ. και Σ.Ε.Κ. 
Λαγκαδά» στο Δήμο Λαγκαδά του Ν. Θεσσαλονί¬ 
κης. 5 

Τροποποίηση του Οργανισμού Εσωτερικής Υπηρε¬ 
σίας του ΚΑΠ Η Νέας Αλικαρνασσού. β 

Τροποποίηση του Οργανισμού Εσωτερικής Υπηρε¬ 
σίας του ΚΑΠΗ Κρουσώνα. 7 

Σύσταση Νομικού Προσώπου Δημοσίου Δικαίου στο 
Δήμο Αγίου Γεωργίου Τυμφρηστού με την επωνυ¬ 
μία «Τράπεζα αίματος Δήμου Αγίου Γεωργίου Τυμ¬ 
φρηστού». 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1088/ΔΒΕ/Φ24.2/ 
6/15.7.2003 απόφαση του Νομάρχη Έβρου απόρ¬ 
ριψης αίτησης-δήλωσης του ΧΑΤΖΗΑΓΓΕΛΟΥ 
ΠΛΟΥΜΗ για χορήγηση άδειας μεταλλευτικών 
ερευνών (Β.Ν. 623). 9 

Διόρθωση σφάλματος στην 5461/13.6.03 απόφαση 
του Γενικού Γραμματέα Περιφέρειας Πελοποννή- 


ΑΠ0ΦΑΣΕΙ Σ 

Αριθ. ΥΠΠΡ/ΓΔΑΠΚ/ΑΡΧ/Α1/Φ43/76007/4802 (1) 

Κήρυξη θαλάσσιου αρχαιολογικού χώρου της περιοχής 
του όρμου Πεζώντα, νήσου Καλύμνου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (Φ.Ε.Κ. 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (Φ.Ε.Κ. 743/Β/ 
29.11.90), «Εξαίρεση από τον περιορισμό των τριών υπο¬ 
γραφών». 

3. Την ΥΠΠΟ/ΓΝΟΣ/11536/10.3.92 (Φ.Ε.Κ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού καιτους Προϊσταμένους Υπηρεσιών 
του ιδίου Υπουργείου». 

4. Τις διατάξεις του Ν. 3028/2002 (Φ.Ε.Κ. 153/Α/ 
28.06.2002), «Για την προστασία των Αρχαιοτήτων και εν 
γένειτης Πολιτιστικής Κληρονομιάς». 

5. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην 
23/14.05.2003 συνεδρία του, αποφασίζουμε: 

Κηρύσσεται ως αρχαιολογικός χώρος η θαλάσσια πε¬ 
ριοχή του όρμου Πεζώντα, νήσου Καλύμνου, όπως ορίζε¬ 
ται στο συνημμένο απόσπασμα φύλλου χάρτου της Γεω¬ 
γραφικής Υπηρεσίας Στρατού, αρ. 7747.8, κλίμακας 
1:5.000, για λόγους προστασίας των εντοπισμένων στην 
εν λόγω περιοχή εναλίων αρχαιοτήτων. 

Ο θαλάσσιος αρχαιολογικός χώρος περικλείεται από 
την πολυγωνική γραμμή που ορίζεται από τα σημεία Α, Β, 
ακτογραμμή της νήσου - Α. Οι κορυφές των σημείων ορί¬ 
ζονται από τις κάτωθι συντεταγμένες: 

Α Β 

X 3.512 4.195 

Ψ_29.477 29.055 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2003 


σου. 


10 


Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. 12496 (2) 

Καθιέρωση υπερωριακής απασχόλησης και κατανομή 
αυτής στους υπαλλήλους της Δ/νσης Αγροτικής Ανά¬ 
πτυξης Ν. Δράμας για το Β' Εξάμηνο 2003. 

Ο ΝΟΜΑΡΧΗΣΔΡΑΜΑΣ 

Έχοντας υπόψη: 

1. Τις διατάξεις του άρθρου 39 του Ν. 2218/94 ΦΕΚ90 
τ.Α/13.6.1994. 

2. Τις διατάξεις του άρθρου 35 παρ. 7 του Ν. 2738/99 
ΦΕΚ 120τ.Α/8.9.99. 

3. Τις διατάξεις του άρθρου 15 του Ν. 2592/98 όπως αυ¬ 
τές αντικατέστησαν τις διατάξεις των παρ. 1, 2 του άρ¬ 
θρου 18 του Ν. 2470/97. 

4. Τις διατάξεις του άρθρου 10 του Ν. 2732/30.7.99 
(ΦΕΚ 154 Α) σχετικά με την απασχόληση των γεωπόνων 
κατά τις Κυριακές καιημέρες αργίας και νυχτερινές ώρες. 

5. Το 257573/29.7.2003 έγγραφο του Υπ. Γεωργίας. 

6 . Τις ανάγκες της Δ/νσης Αγροτικής Ανάπτυξης για συ¬ 
νεχή, συστηματικό και πλήρη ποιοτικό και ποσοτικό έλεγ¬ 
χο, καθ’ όλο το 24ωρο και όλες τις ημέρες της εβδομά¬ 
δας. των νωπών και επεξεργασμένων γεωργικών προϊό¬ 
ντων, των σταφυλιών για οινοποίηση και της τομάτας για 
μεταποίηση, αποφασίζουμε: 

1. Εγκρίνουμε την καθιέρωση υπερωριακής απασχόλη¬ 
σης για το μόνιμο προσωπικό της Δ/νσης Αγροτικής Ανά¬ 
πτυξης Ν. Δράμας, το οποίο θα απασχοληθεί με τον ποιο¬ 
τικό και ποσοτικό έλεγχο, των νωπών και επεξεργασμένων 
γεωργικών προϊόντων, των γεωργικών προϊόντων προς 
μεταποίηση (τομάτας) και των σταφυλιών προς οινοποίη¬ 
ση, κατά το χρονικό διάστημα από Αύγουστο μέχρι και Δε¬ 
κέμβριο 2003, κατά τις απογευματινές ώρες (14.30-22.00), 
τις νυχτερινές (22.00-06.00), καθώς και όλες τις ώρες των 
Κυριακών και εξαιρέσιμων ημερών της εβδομάδας. 

2. Ορίζουμε τον αριθμό των υπαλλήλων σε δέκα πέντε 
(15) και τις ώρες υπερωριακής απασχόλησης ως εξής: α) 
650 ώρες για απογευματινή εργασία (14.30-22.00) και β) 
352 ώρες για εργασία τη νύχτα (22.00-06.00), τις Κυρια¬ 
κές και εξαιρέσιμες ημέρες. 

3. Το ύψος της συνολικής δαπάνης προϋπολογίζεται σε 
4.522 θυΐΌ και θα αντιμετωπισθεί από τις πιστώσεις του 
Υπ. Γεωργίας, με τις οποίες θα επιχορηγηθεί η Δ/νση 
Αγροτικής Ανάπτυξης Δράμας. 

4. Εξουσιοδοτούμε τον προϊστάμενο της Δ/νσης Αγρο¬ 
τικής Ανάπτυξης Δράμας να συγκροτήσει με αποφάσεις 
του και να εποπτεύσει τα ανάλογα συνεργεία, υπερωρια- 
κής απασχόλησης. 

Η απόφαση αυτή, της οποίας η ισχύ αρχίζει ένα μήνα 
πριν τη δημοσίευσή της στην Εφημερίδα της Κυβερνήσε- 
ως, να δημοσιευθεί στην Εφημερίδα της Κυβερνήσεως. 

Δράμα, 20 Αυγούστου 2003 

Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 

-♦- 

(3) 

Απόκτηση της Ελληνικής Ιθαγένειας από την Ομογενή 
Παρασκευοπούλου Όλγα του Πέτρου, κλπ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 3428/23.7.2003 απόφαση του Γενικού Γραμμα- 
τέα Περιφέρειας Ανατολικής Μακεδονίας-Θράκης, η 


οποία εκδόθηκε σύμφωνα με τις διατάξεις του Ν. 
2790/2000 (ΦΕΚ 24/16.2.2000 τ. Α’), όπως τροποποιήθη¬ 
κε από τον Ν. 2910/2001 (ΦΕΚ 91/2.5.2001 τ.Α’) και την 
σχετική περί μεταβίβασης αρμοδιοτήτων απόφασή του, 
γίνεται αποδεκτή η από 5.3.2002 αίτηση περί αποκτήσεως 
της Ελληνικής Ιθαγένειας της Ομογενούς Παρασκευο¬ 
πούλου Όλγας του Πέτρου. 

Με την 3430/23.7.2003 απόφαση του Γενικού Γραμμα¬ 
τέα Περιφέρειας Ανατολικής Μακεδονίας-Θράκης, η 
οποία εκδόθηκε σύμφωνα με τις διατάξεις του Ν. 
2790/2000 (ΦΕΚ 24/16.2.2000 τ. Α’), όπως τροποποιήθη¬ 
κε από τον Ν. 2910/2001 (ΦΕΚ 91/2.5.2001 τ.Α’) και την 
σχετική περί μεταβίβασης αρμοδιοτήτων απόφασή του, 
γίνεται αποδεκτή η από 5.3.2002 αίτηση περί αποκτήσεως 
της Ελληνικής Ιθαγένειας και εξελληνισμού επωνύμου 
της Ομογενούς Καλτσόβα Λίζας του Κουζμά. 

Με την 3273/16.7.2003 απόφαση του Γενικού Γραμμα¬ 
τέα Περιφέρειας Ανατολικής Μακεδονίας-Θράκης, η 
οποία εκδόθηκε σύμφωνα με τις διατάξεις του Ν. 
2790/2000 (ΦΕΚ24/16.2.2000τ. Α’), όπως τροποποιήθη¬ 
κε από τον Ν. 2910/2001 (ΦΕΚ 91/2.5.2001 τ.Α’) και την 
σχετική περί μεταβίβασης αρμοδιοτήτων απόφασή του, 
γίνεται αποδεκτή η από 10.8.2001 αίτηση περί αποκτήσε¬ 
ως της Ελληνικής Ιθαγένειας του Ομογενούς Χαϊλαζίδη 
Κωνσταντίνου και των ανήλικων τέκνων του Σάββα, Γεωρ- 
γίου και Νικολέττας. 

Με την 2320/20.6.2003 απόφαση του Γενικού Γραμμα¬ 
τέα Περιφέρειας Ανατολικής Μακεδονίας-Θράκης, η 
οποία εκδόθηκε σύμφωνα με τις διατάξεις του Ν. 
2790/2000 (ΦΕΚ 24/16.2.2000 τ. Α’), όπως τροποποιήθη¬ 
κε από τον Ν. 2910/2001 (ΦΕΚ 91/2.5.2001 τ.Α’) και την 
σχετική περί μεταβίβασης αρμοδιοτήτων απόφασή του, 
γίνεται αποδεκτή η από 13.8.2001 αίτηση περί αποκτήσε¬ 
ως της Ελληνικής Ιθαγένειας και εξελληνισμού του επω¬ 
νύμου του Ομογενούς Τοσούνωβ Τηλέμαχου του Σπυρί¬ 
δωνος. 

Με την 1350/29.4.2003 απόφαση του Γενικού Γραμμα¬ 
τέα Περιφέρειας Ανατολικής Μακεδονίας-Θράκης, η 
οποία εκδόθηκε σύμφωνα με τις διατάξεις του Ν. 
2790/2000 (ΦΕΚ 24/16.2.2000 τ. Α’), όπως τροποποιήθη¬ 
κε από τον Ν. 2910/2001 (ΦΕΚ 91/2.5.2001 τ.Α’) και την 
σχετική περί μεταβίβασης αρμοδιοτήτων απόφασή του, 
γίνεται αποδεκτή η από 17.5.2000 αίτηση περί αποκτήσε¬ 
ως της Ελληνικής Ιθαγένειας και εξελληνισμού του επω¬ 
νύμου του Ομογενούς Φαναήλωφ Νικολάου του θεοφύ¬ 
λακτου και των ανήλικων τέκνων του Λίντας, Αρτούρ και 
Άρσεν. 

Με την 3922/11.8.2003 απόφαση του Γ ενικού Γ ραμμα- 
τέα Περιφέρειας Ανατολικής Μακεδονίας-Θράκης, η 
οποία εκδόθηκε σύμφωνα με τις διατάξεις του Ν. 
2790/2000 (ΦΕΚ 24/16.2.2000 τ. Α’), όπως τροποποιήθη¬ 
κε από τον Ν. 2910/2001 (ΦΕΚ 91/2.5.2001 τ.Α’) και την 
σχετική περί μεταβίβασης αρμοδιοτήτων απόφασή του, 
γίνεται αποδεκτή η από 30.4.2002 αίτηση περί αποκτήσε¬ 
ως της Ελληνικής Ιθαγένειας και εξελληνισμού του ονο¬ 
ματεπωνύμου της Ομογενούς Κατιγκάροβα Έλενας του 
Βασιλείου. 

Με την 3957/13.8.2003 απόφαση του Γενικού Γραμμα¬ 
τέα Περιφέρειας Ανατολικής Μακεδονίας-Θράκης, η 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


οποία εκδόθηκε σύμφωνα με τις διατάξεις του Ν. 
2790/2000 (ΦΕΚ 24/16.2.2000 τ. Α’), όπως τροποποιήθη¬ 
κε από τον Ν. 2910/2001 (ΦΕΚ 91/2.5.2001 τ.Α’) και την 
σχετική περί μεταβίβασης αρμοδιοτήτων απόφασή του, 
γίνεται αποδεκτή η από 27.6.2001 αίτηση περί αποκτήσε- 
ως της Ελληνικής Ιθαγένειας της Ομογενούς Ιβανίδη 
Έλεναςτου Συμεών. 

Με εντολή Γενικού Γραμματέα Περιφέρειας 

Η Διευθύντρια 
Ε. ΚΛΑΔΟΥ -ΠΑΠΑΔΑΚΗ 

-♦- 

Αριθ. 8390 (4) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου Κομποτίου, Ν. Άρτας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων: 

α) 12τουΝ. 1188/1981, όπως αντικαταστάθηκε από τις 
όμοιες του άρθρου 26 του Ν. 1832/1989. 

β) 26 παράγραφος 6 του Ν. 2130/1993. 

γ) 8 παράγραφος 5 & 26 παράγραφος 6 του Ν. 
2307/1995. 

δ) 7 και 18 παράγραφος 12 του Ν. 2503/1997. 

ε) 18 παράγραφος 2 του Ν. 2539/1997. 

στ) 26 του Ν. 1832/89. 

ζ) 84 του Π.Δ. 410/1988. 

2. Το 11496/31.3.1999 έγγραφο του ΥΠ.ΕΣ.Δ.Δ.Α. 

3. Την 148/2001 απόφαση του Δημοτικού Συμβουλίου 
Κομποτίου, περί τροποποίησης του Οργανισμού Εσωτε¬ 
ρικής Υπηρεσίας (Ο.Ε.Υ.) του Δήμου. 

4. Την από 4.6.2003 θετική γνωμοδότηση του Υπηρε¬ 
σιακού Συμβουλίου των Ο.Τ.Α, που διατυπώνεται στο 
6/2003 πρακτικό του. 

5. Την 20921/19.9.2001 (ΦΕΚ 1271/Β/2001) απόφαση 
του Γενικού Γραμματέα Περιφέρειας Ηπείρου, «Μεταβί¬ 
βαση αρμοδιοτήτων και παροχή εξουσιοδότησης υπο¬ 
γραφής αποφάσεων εγγράφων κ.λ.π.» όπως τροποποιή¬ 
θηκε μεταγενέστερα, αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας (Ο.Ε.Υ.) του Δήμου Κομποτίου ως εξής: 

1. Άρθρο 1 παρ. 1 από αυτοτελές Γ ραφείο Ανάπτυξης 
σε Γ ραφείο Προγραμματισμού και Ανάπτυξης. 

2. Άρθρο 1 παρ. 2 από τμήμα Διοικητικών και Οικονομι¬ 
κών Υπηρεσιών σε Αυτοτελές Γ ραφείο Διοικητικών και Οι¬ 
κονομικών Υπηρεσιών. 

3. Άρθρο 10 παρ. 10.1 από τμήμα Διοικητικών και Οικο¬ 
νομικών Υπηρεσιών σε Αυτοτελές Γ ραφείο Διοικητικών 
και Οικονομικών Υπηρεσιών και προστίθεται στην ενότη¬ 
τα Ταμείο με τίτλο βοηθός Ταμεία ο οποίος και θα διενερ¬ 
γεί και εισπράξεις. 

4. Αντικαθίσταται το άρθρο 13 ως εξής: 

Στις διοικητικές ενότητες των Υπηρεσιών του Δήμου οι 
προϊστάμενοι επιλέγονται από τους εξής κλάδους: 

Στο γραφείο προγραμματισμού και ανάπτυξης 
προΐσταται μόνιμος υπάλληλος του κλάδου ΠΕ ή ΤΕ και 
ελλείψει αυτών του κλάδου ΔΕ 1. 

Στο Αυτοτελές Γραφείο Διοικητικών και Οικονομικών 
Υπηρεσιών προΐσταται μόνιμος υπάλληλος του κλάδου 
ΠΕ ή ΤΕ και ελλείψει αυτών του κλάδου ΔΕ 1. 


Στο Τμήμα Τεχνικών Υπηρεσιών και Περιβάλλοντος 
προΐσταται μόνιμος υπάλληλος του κλάδου ΠΕ 3 ή ΤΕ και 
ελλείψει αυτών του κλάδου ΠΕ ή ΤΕ και ελλείψει αυτών 
του κλάδου ΔΕ 1. 

Τον προϊστάμενο τμήματος ή γραφείου που απουσιάζει 
ή κωλύεται αναπληρώνει στα καθήκοντά του ο ανώτερος 
κατά βαθμό υπάλληλος και ο αρχαιότερος που υπηρετεί 
στην ίδια οργανωτική μονάδα και εφόσον ο κλάδος στον 
οποίο ανήκει προορίζεται για την κάλυψη θέσεων προϊ¬ 
σταμένου. 

Από τις διατάξεις της απόφασης αυτής δεν προκαλείται 
δαπάνη εις βάρος του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 11 Αυγούστου 2003 

Με εντολή Γ ενικού Γ ραμματέα Περιφέρειας 
Ο Διευθυντής 

I. ΡΑΠΤΗΣ 
-♦- 

Αριθ. 10.317 (5) 

Τροποποίηση της συστατικής πράξης του δημοτικού νο¬ 
μικού προσώπου με την επωνυμία «Σχολική Επιτροπή 
Τ.Ε.Ε. και Ι.Ε.Κ. Λαγκαδά» και μετονομασία της σε 
«Σχολική Επιτροπή Τ.Ε.Ε., Ι.Ε.Κ. και Σ.Ε.Κ. Λαγκαδά» 
στο Δήμο Λαγκαδά του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1 

3. Τις διατάξεις της παρ. 10 του άρθρου 6 του Ν. 
2503/1997. 

4. Την 125/2000 απόφαση του Δημοτικού Συμβουλίου 
που αφορά την σύσταση του νομικού προσώπου (ΦΕΚ 
1.034τ.Β’/23.8.2000). 

5. Την 87/2003 απόφαση του Δημοτικού Συμβουλίου 
Λαγκαδά. 

6 . Την 5631/2.7.2000 (ΦΕΚ 1032/Β/22.8.2000) απόφαση 
του Γενικού Γραμματέα Περιφέρειας Κεντρικής Μακεδο¬ 
νίας «Ορισμός εισηγητών και μεταβίβαση εξουσίας υπο¬ 
γραφής «Με εντολή Γενικού Γ ραμματέα» αποφάσεων και 
άλλων πράξεων στο Γενικό Διευθυντή, Διευθυντές και 
προϊσταμένους Τμημάτων και Γραφείων των υπηρεσιών 
της Περιφέρειας», όπως αναδημοσιεύτηκε στο ΦΕΚ 
1339/τ.Β/6.11.2000, αποφασίζουμε: 

1. Τροποποιούμε την 23.776/24.7.2000 απόφασή μας 
(ΦΕΚ 1.034 τ.Β’/23.8.2000) που αφορούσε τη σύσταση 
του νομικού προσώπου με την επωνυμία «Σχολική Επι¬ 
τροπή Τ.Ε.Ε. και Ι.Ε.Κ. Λαγκαδά» η οποία μετονομάζεται 
σε «Σχολική Επιτροπή Τ.Ε.Ε., Ι.Ε.Κ. και Σ.Ε.Κ. Λαγκαδά» 
λόγω συστέγασηςτου Σ.Ε.Κ. με το Τ.Ε.Ε. και το Ι.Ε.Κ. 

2. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του Ν. 1894/1990. 

3. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

4. Κατά τα λοιπά ισχύει η 23.776/24.7.2000 απόφασή 
μας (ΦΕΚ 1.034τ.Β’/23.8.2000). 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Λαγκαδά που αντιστοιχεί σε ποσοστό της συ¬ 
νολικής πίστωσης ύψους τουλάχιστον 312.259,43 ευρώ 
που έχει εγγράφει στον Κ.Α. 02.200.119α του προϋπολο¬ 
γισμού 2003 προσαρμοζόμενη ανάλογα στα επόμενα οι¬ 
κονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Ιουλίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 19017 (6) 

Τροποποίηση του Οργανισμού Εσωτερικής Υπηρεσίας 
του ΚΑΠΗ Νέας Αλικαρνασσού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) του Ν. 2503/97. 

β) Του άρθρου 12του Ν. 1188/81 όπως αντικαταστάθη- 
κε με το άρθρο 8 του Ν. 2307/95. 

γ) Του άρθρου 18του Ν. 2539/97. 

2. Την 6730/12.8.2003 (ΦΕΚ 1288/Β/2003) εξουσιοδοτι- 
κή απόφασή μας. 

3. Την ΕΣ 5358/4.3.1988 απόφαση Νομάρχη (ΦΕΚ 
178/31.3.88, τ.Β') «Περί ψήφισης του ΟΕΥτου ΚΑΠΗ Νέ¬ 
ας Αλικαρνασσού». 

4. Την 24/2003 απόφαση του Δ.Σ. του ΚΑΠΗ Νέας Αλι¬ 
καρνασσού και την 255/2003 απόφαση του Δημοτικού 
Συμβουλίου Νέας Αλικαρνασσού με τις οποίες ψηφίζεται 
και εγκρίνεται αντίστοιχα η τροποποίηση του ΟΕΥτου ΚΑ¬ 
ΠΗ Νέας Αλικαρνασσού. 

5. Τη γνωμοδότηση του Υπηρεσιακού Συμβουλίου υπαλ¬ 
λήλων ΟΤΑ Ν. Ηρακλείου, σύμφωνα με το 3/19.6.2003 
πρακτικό συνεδριάσεως αυτού, αποφασίζουμε: 

Εγκρίνουμε την 24/7.4.2003 απόφαση του Διοικ. Συμ- 
βουλίουτου ΚΑΠΗτου δήμου Νέας Αλικαρνασσού με την 
οποία τροποποιείται ο Οργανισμός Εσωτερικής Υπηρε¬ 
σίας του ΚΑΠΗ, ο οποίος διαμορφώνεται ως εξής: 

Άρθρο 1 ο 

Διάρθρωση Υπηρεσιών 

Οι υπηρεσίες του Κ.Α.Π.Η. Δήμου Νέας Αλικαρνασσού 
συγκροτούνται από την Διοικητική - Οικονομική Υπηρεσία 
και Υγειονομική Υπηρεσία. 

ΥΠΗΡΕΣΙΕΣ ΚΑΠΗ 

α) ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 

β) ΥΓΕΙΟΝΟΜΙΚΗ ΥΠΗΡΕΣΙΑ 

Οι παραπάνω υπηρεσίες έχουν το οργανωτικό σχήμα 
του αυτοτελούς γραφείου. 

Άρθρο 2ο 

Στις παραπάνω υπηρεσίες που αναφέρονται στις περι¬ 
πτώσεις α) και β) του προηγούμενου άρθρου προΐσταται 
υπάλληλος του κλάδου ΤΕ2 Κοινωνικών Λειτουργών. 


Άρθρο 3ο 

Η οργανική σύνθεση και διαβάθμιση του προσωπικού 
του ΚΑΠΗ του ΔΗΜΟΥ ΝΕΑΣ ΑΛΙΚΑΡΝΑΣΣΟΥ καθορίζο¬ 
νται ως εξής: 

Α) ΚΛΑΔΟΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 

Μία (1) θέση υπαλλήλου με διαβάθμιση Δ - Α 

2. ΚΛΑΔΟΣ ΤΕ17 ΔΙΟΙΚΗΤΙΚΟΥ - ΛΟΓΙΣΤΙΚΟΥ 

Μία (1) θέση υπαλλήλου με διαβάθμιση Δ - Α 

Β) ΚΛΑΔΟΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

1. ΚΛΑΔΟΣ ΤΕ8 ΑΔΕΛΦΩΝ ΝΟΣΟΚΟΜΩΝ 

Μία (1) θέση υπαλλήλου με διαβάθμιση Δ - Α 

2. ΚΛΑΔΟΣ ΤΕ10 ΦΥΣΙΟΘΕΡΑΠΕΥΤΩΝ 

Μία (1) θέση υπαλλήλου με διαβάθμιση Δ - Α 

3. ΚΛΑΔΟΣ ΤΕ18 ΕΡΓΟΘΕΡΑΠΕΥΤΩΝ 

Μία (1) θέση υπαλλήλου με διαβάθμιση Δ - Α 

4. ΚΛΑΔΟΣ ΠΕ15 ΙΑΤΡΩΝ ΕΙΔΙΚΟΤΗΤΩΝ 

Δύο (2) θέσεις υπαλλήλων με διαβάθμιση Δ - Α 

5. ΚΛΑΔΟΣ ΥΕ15 ΟΙΚΟΓΕΝΕΙΑΚΩΝ ΒΟΗΘΩΝ 

Μία (1) θέση υπαλλήλου με διαβάθμιση Ε - Β 

Άρθρο 4ο 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΔΙΟΙΚΗΤΙΚΗΣ 
ΥΠΗΡΕΣΙΑΣ 

1. Της Κοινωνικής υπηρεσίας προΐσταται ο αρχαιότε¬ 
ρος Κοινωνικός Λειτουργός ο οποίος είναι και ο συντονι¬ 
στής της εύρυθμης και καλής λειτουργίας όλων των υπη¬ 
ρεσιών του ΚΑΠΗ. 

Αναλυτικότερα έχει τις εξής αρμοδιότητες: 

Συνεργάζεται με τα μέλη του ΚΑΠΗ με σκοπό να συμβάλ¬ 
λει στην αντιμετώπιση τυχόν ψυχολογικών προβλημάτων, 
σεβόμενος την προσωπικότητα, την αξιοπρέπεια και τα δι¬ 
καιώματα του μέλους. Συνεργάζεται με το υπόλοιπο προ¬ 
σωπικό του κέντρου, δηλαδή του Ιατρείου, του φυσιοθερα- 
πευτηρίου καιτων άλλωνειδικοτήτωνπου αποσκοπούν στην 
καλύτερη εξυπηρέτηση των προστατευόμενων μελών. 

Συνεργάζεται με τη διοίκηση του κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών καθώς και τη διοικητική παρακολούθηση 
της πρακτικής άσκησης των σπουδαστών των σχολών 
Κοινωνικής εργασίας και άλλων σπουδαστών των παράί- 
ατρικών επαγγελμάτων που τυχόν εκπαιδεύονται στο ΚΑ¬ 
ΠΗ Νέας Αλικαρνασσού. Έχει την ευθύνη της επικοινω¬ 
νίας με τους τοπικούς παράγοντες της περιοχής και του 
Δήμου που λειτουργεί το κέντρο με σκοπό τη διαφώτιση 
και συμμετοχή τους στο πρόγραμμα. Οργανώνει σύμφω¬ 
να με το εγκεκριμένο πρόγραμμα τις διάφορες εκδηλώ¬ 
σεις ψυχαγωγικές, μορφωτικές, κ.λπ. του ΚΑΠΗ Νέας 
Αλικαρνασσού στα πλαίσια καλής συνεννόησης με τους 
δημότες ή ιδιώτες εθελοντές εφόσον υπάρχουν και με τα 
μέλη κανονικά αντιμετωπίζει κάθε έκτακτο θέμα που αφο¬ 
ρά τη λειτουργία του ΚΑΠΗ. 

2. Ο υπάλληλος της Διοικητικής υπηρεσίας επιμελείται 
γιατηνταχεία και ορθή διεκπεραίωση θεμάτων διοίκησης 
και οικονομίας. 

Παραλαμβάνει και στέλνει την αλληλογραφία που 
απευθύνεται στο ΚΑΠΗ Νέας Αλικαρνασσού αφού θεω¬ 
ρηθεί από τον Πρόεδρο, τη διαβιβάζει προς τα διάφορα 
γραφεία του ΚΑΠΗ και τηρεί γενικά το πρωτόκολλο. Πα¬ 
ρακολουθεί την ενδιαφέρουσα το ΚΑΠΗ νομοθεσία και 
νομολογία και ενημερώνει τα αρμόδια γραφεία. 

Τηρείτο γενικό πρωτόκολλο αλληλογραφίας, επιμελεί- 

ται της καταχωρήσεώς της στο πρωτόκολλο και τα ευρε¬ 
τήρια των εισερχομένων εγγράφων, συσχετίσεως κ.λπ. 

Μεριμνά για την δακτυλογράφηση της εξερχόμενης αλ¬ 
ληλογραφίας. 

Επιμελείται εφαρμογής των νόμων περί προσωπικού 
μονίμου και επί συμβάσει, κλπ. 

Τηρεί το βιβλίο παρουσίας των υπαλλήλων. Εκτελεί κά¬ 
θε εργασία που αναφέρεται σε θέματα πιστής εφαρμο¬ 
γής του προϋπολογισμού του ΚΑΠΗ του Δήμου Νέας Αλι¬ 
καρνασσού. 

Επιμελείται της εγκρίσεως εκκαθαρίσεως κάθε δαπά¬ 
νης, για πληρωμή ύστερα από την απόδοση των σχετικών 
ενταλμάτων πληρωμής, καταχωρεί αυτά στα οικεία βιβλία 
και τα αποστέλλει στον ταμία του ΚΑΠΗ για υπογραφή, 
κ.λπ. 

Επιμελείται για την παραλαβή του αναγκαίου κάθε φο¬ 
ρά υλικού και προμήθειες για τις ανάγκες του ΚΑΠΗ ύστε¬ 
ρα από έγγραφη εντολή του Προέδρου του ΚΑΠΗ. 

Τηρείτο βιβλίο των πρακτικών και αποφάσεωντου Διοι¬ 
κητικού Συμβουλίου του ΚΑΠΗ και των αποφάσεων του 
Προέδρου. 

3. Του Ιατρείου προΐσταται ο αρχαιότερος Ιατρός, που 
παρέχουν τις Ιατρικές τους υπηρεσίες. Φροντίζουν για 
την ύστερα από εξέτασή του παραπομπή των μελών σε 
άλλες ειδικότητες για θεραπεία, συνιστούν διενέργεια 
παρακλινικών εξετάσεων και παρέχουν οδηγίες για φαρ¬ 
μακευτική αγωγή, επισκεπτόμενοι σε έκτακτες περιπτώ¬ 
σεις και στο σπίτι το μέλος που έχει την ανάγκη τους. 

Στο Ιατρείο του κέντρου υπηρετεί νοσοκόμα της οποίας 
το έργο είναι το εξής: βοηθάτους γιατρούςτις ημέρες και 
ώρες που λειτουργεί το Ιατρείο. Έχει μαζί με τους για¬ 
τρούς την ευθύνη για τη φύλαξη και διαχείριση του φαρ¬ 
μακευτικού και υγειονομικού υλικού του ΚΑΠΗ. Επισκέ¬ 
πτεται με εντολή των γιατρών τα μέλη στο σπίτι τους και 
παρέχει νοσηλευτικές φροντίδες και οδηγίες. 

Επισημαίνει σε περιπτώσεις των μελών που χρειάζονται 
οδηγίες και παρέχει πληροφορίες σχετικές με θέματα 
ατομικής και δημόσιας υγείας. Γενικά επιλαμβάνεται για 
κάθε θέμα υγείας που αφορά τα μέλη και τις οικογένειές 
τους. 

4. Στο φυσιοθεραπευτήριο του κέντρου προΐσταται ο 
φυσιοθεραπευτής ο οποίος ύστερα από γραπτή εντολή 
των γιατρών εφαρμόζει φυσιοθεραπευτική αγωγή στα μέ¬ 
λη του κέντρου που έχουν ανάγκη από αυτή. 

Φυσιοθεραπευτική αγωγή μπορεί να εκτελεί στο σπίτι 
μελών σε έκτακτες και ειδικές ανάγκες τους που κρίνουν 
οι γιατροί. 

5. Στο εργοθεραπευτήριοτου κέντρου προΐσταται ο Ερ- 
γοθεραπευτής ο οποίος έχει για έργο του την αξιοποίηση 
και τη δραστηριοποίηση του μέλους για δημιουργική 
απασχόληση και παραγωγικό έργο με σκοπό και την οικο¬ 
νομική του ενίσχυση. 

Επίσης βοηθά το μέλος στην άσκηση για αυτοεξυπηρέ¬ 
τηση και στην ανάπτυξη ειδικών ενδιαφερόντων. 

Ο Εργοθεραπευτής μπορεί να παρέχει τις υπηρεσίες 
του και στο σπίτι του μέλους όταν υπάρχει ειδική για τού¬ 
το ανάγκη. 

6 . Η οικογενειακή βοηθός προσφέρει τις υπηρεσίες της 
κυρίως στο σπίτι των μελών για τις περιπτώσεις που ζουν 
μόνοι τους και έχουν ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα 
στο σπίτι των μελών όπως είναι παραδείγματος χάρη ελα¬ 
φρύ μαγείρεμα, καθαριότητα τροφίμων και διάφορες άλ¬ 


λες μικροεξυπηρετήσεις έξω από το σπίτι. Επίσης μερι¬ 
μνά για την καθαριότητα και ευπρεπισμό όλων των χώρων 
του ΚΑΠΗ Νέας Αλικαρνασσού. 

Άρθρο 5ο 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ 

Τα προσόντα για τον διορισμό, τα καθήκοντα, τους πε¬ 
ριορισμούς, τον χρόνο εργασίας, την αστική ευθύνη, τα 
δικαιώματα, τις μεταβολές υπηρεσιακής κατάστασης, τις 
πειθαρχικές ποινές, την λύση της υπαλληλικής σχέσης, 
υπάγονται στις διατάξεις του Οργανισμού που διέπονται 
κάθε φορά από την ισχύουσα νομοθεσία «Περί καταστά- 
σεως προσωπικού ΟΤΑ». 

Η δαπάνη μισθοδοσίας του προσωπικού που προβλέπει 
ο Οργανισμός θα αντιμετωπίζεται από τον πρ/σμό του Νο¬ 
μικού Προσώπου. 

Η κατανομή του προσωπικού στα γραφεία ενεργείται με 
απόφαση του Προέδρου του ΚΑΠΗ Νέας Αλικαρνασσού. 

Άρθρο 6ο 

Το Κέντρο Ανοικτής Προστασίας Ηλικιωμένων του Δή¬ 
μου Νέας Αλικαρνασσού μπορεί να χρησιμοποιηθεί σαν 
χώρος πρακτικής άσκησης σπουδαστών των σχολών Κοι¬ 
νωνικής Εργασίας και άλλων παραϊατρικών επαγγελμά¬ 
των. 

Από τις παραπάνω θέσεις προσωπικού σε περίπτωση 
μη πλήρωσης της θέσης του υπαλλήλου Διοικητικού - Οι¬ 
κονομικού, καθήκοντα θαεκτελείο υπάλληλοςτου Δήμου 
Νέας Αλικαρνασσού ο οποίος θα ορίζεται με απόφαση 
Διοικητικού Συμβουλίου και θα αμείβετε υπερωριακά. 

Η δαπάνη που προκαλείται με την παρούσα σε βάρος 
του προϋπολογισμού του ΚΑΠ Η για το τρέχον και τα επό¬ 
μενα έτη ανέρχεται στο ποσόν των 74.400 ευρώ. 

Κάθε προηγούμενη απόφαση του Δ.Σ. του ΚΑΠΗ της 
πρώην Κοινότητας Νέας Αλικαρνασσού περί έγκρισης ή 
τροποποίησης του Ο.Ε.Υ. καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Αυγούστου 2003 

Με εντολή Γενικού Γραμματέα Περιφέρειας 
Ο Διευθυντής 
ΕΥΣΤ. ΤΖΟΥΑΝΑΚΗΣ 

-♦- 

Αριθ. 19028 (7) 

Τροποποίηση του Οργανισμού Εσωτερικής Υπηρεσίας 
του ΚΑΠΗ Κρουσώνα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) του Ν. 2503/97. 

β) Του άρθρου 12του Ν. 1188/81 όπως αντικαταστάθη- 
κε με το άρθρο 8 του Ν. 2307/95. 

γ) Του άρθρου 18του Ν. 2539/97. 

2. Την 6730/12.8.2003 (ΦΕΚ 1288/Β/2003) εξουσιοδοτι- 
κή απόφασή μας. 

3. Την ΕΣ 18138/21.6.1988 απόφαση Νομάρχη (ΦΕΚ 
461/4.7.88, τ.Β') περί ψήφισης του ΟΕΥ του ΚΑΠΗ Κρου¬ 
σώνα. 

4. Την 3/2003 απόφαση του Δ.Σ. του ΚΑΠΗ Κρουσώνα 
και την 585/2003 απόφαση του Δημοτικού Συμβουλίου 

Κρουσώνα με τις οποίες ψηφίζεται και εγκρίνεται αντί¬ 
στοιχα η τροποποίηση του ΟΕΥ του ΚΑΠΗ Κρουσώνα. 

5. Τη γνωμοδότηση του Υπηρεσιακού Συμβουλίου υπαλ¬ 
λήλων ΟΤΑ Ν. Ηρακλείου, σύμφωνα με το 3/19.6.2003 
πρακτικό συνεδριάσεως αυτού, αποφασίζουμε: 

Εγκρίνουμε τη τροποποίηση του Οργανισμού Εσωτερι¬ 
κής Υπηρεσίας του ΚΑΠΗ Κρούσωνα, όπως αυτός ψηφί¬ 
στηκε με την 3/2003 απόφαση του Δ.Σ του ΚΑΠΗ, ο οποί¬ 
ος διαμορφώνεται ως κατωτέρω: 

ΑΡΘΡΟ 1 

ΥΠΗΡΕΣΙΕΣ ΚΑΠΗ 

α] ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 
β] ΥΓΕΙΟΝΟΜΙΚΗ ΥΠΗΡΕΣΙΑ 

Οι παραπάνω υπηρεσίες έχουν το οργανωτικό σχήμα 
του αυτοτελούς γραφείου 

ΑΡΘΡΟ 2 

Στις παραπάνω υπηρεσίες που αναφέρονται στις περι¬ 
πτώσεις α και β του προηγούμενου άρθρου προΐσταται ο 
εκάστοτε Κοινωνικός Λειτουργός του ΚΑΠΗ. 

ΑΡΘΡΟ 3 

Η οργανική σύνθεση και διαβάθμιση του προσωπικού 
του ΚΑΠΗ του ΔΗΜΟΥ ΚΡΟΥΣΩΝΑ καθορίζονται ως 
εξής: 

Α] ΚΛΑΔΟΣ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ ΠΡΟΣΩΠΙ¬ 
ΚΟΥ 

1 ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Μία θέση [1] υπαλλήλου με διαβάθμιση Δ-Α 
Β] ΚΛΑΔΟΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
1 ΚΛΑΔΟΣ ΤΕ6 ΕΠΙΣΚΕΠΤΡΙΩΝ ΑΔΕΛΦΩΝ 

1 Μια θέση [1] υπαλλήλου με διαβάθμιση Δ-Α 

2 Κλάδος ΤΕ10 ΦΥΣΙΟΘΕΡΑΠΕΥΤΩΝ 

1 Μια θέση [1] υπαλλήλου με διαβάθμιση Δ-Α 
Γ] ΚΛΑΔΟΣ ΥΕ15 ΟΙΚΟΓΕΝΕΙΑΚΩΝ ΒΟΗΘΩΝ 
1 Μια θέση [1] υπαλλήλου με διαβάθμιση Ε-Β 
Δ] ΚΛΑΔΟΣ ΤΕ18 ΕΡΓΟΘΕΡΑΠΕΥΤΩΝ 
Μια θέση [1] υπαλλήλου με διαβάθμιση Δ-Α 
Ε] ΚΛΑΔΟΣ ΠΕ15 ΙΑΤΡΩΝ ΕΙΔΙΚΟΤΗΤΩΝ 
1 Μια θέση [1] υπαλλήλου με διαβάθμιση Δ-Α 

ΑΡΘΡΟ 4 

Αντικείμενα και αρμοδιότητες προσωπικού 

1. Της Κοινωνικής υπηρεσίας ο Κοινωνικός Λειτουργός 
ο οποίος είναι και ο συντονιστής της εύρυθμης και καλής 
λειτουργίας όλων των υπηρεσιών του ΚΑΠΗ. 
Αναλυτικότερα έχει τις εξής αρμοδιότητες: 
Συνεργάζεται με τα μέλη του ΚΑΠΗ με σκοπό να συμ- 
βάλει στην αντιμετώπιση τυχόν ψυχολογικών προβλημά¬ 
των, σεβόμενος την προσωπικότητα, την αξιοπρέπεια και 
τα δικαιώματα του μέλους. 

Συνεργάζεται με το υπόλοιπο προσωπικό του κέντρου 
και έχει την διοικητική ευθύνη της εύρυθμης λειτουργίας 
των υπηρεσιών του κέντρου, δηλαδή του Ιατρείου, του 
φυσιοθεραπευτηρίου και των άλλων ειδικοτήτων που 
αποσκοπούν στην καλύτερη εξυπηρέτηση των προστα- 
τευόμενων μελών. 

Συνεργάζεται με την διοίκηση του κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών καθώς και την διοικητική παρακολούθηση 
της πρακτικής άσκησης των σπουδαστών των σχολών 
Κοινωνικής εργασίας και άλλων σπουδαστών των παράί- 


ατρικών επαγγελμάτων που τυχόν εκπαιδεύονται στο ΚΑ¬ 
ΠΗ Κρουσώνα. 

Έχει την ευθύνη της επικοινωνίας με τους τοπικούς πα¬ 
ράγοντες της περιοχής και του Δήμου που λειτουργεί το 
κέντρο με σκοπό την διαφώτιση και συμμετοχή τους στο 
πρόγραμμα. 

Οργανώνει σύμφωνα με το εγκεκριμένο πρόγραμμα, τις 
διάφορες εκδηλώσεις ψυχαγωγικές, μορφωτικές κ.λ.π. 
του ΚΑΠΗ Κρουσώνα στα πλαίσια καλής συνεννόησης με 
τους δημότες ή ιδιώτες εθελοντές εφόσον υπάρχουν και 
με τα μέλη κανονικά αντιμετωπίζει κάθε έκτακτο θέμα που 
αφορά την λειτουργία του ΚΑΠΗ. 

2. Του Ιατρείου προΐσταται ο Ιατρός οποίος παρέχει τις 
Ιατρικές του υπηρεσίες, φροντίζει για την ύστερα από 
εξέταση του παραπομπή των μελών σε άλλες ειδικότητες 
για θεραπεία, συνιστά διενέργεια παρακλινικών εξετάσε¬ 
ων και παρέχει οδηγίες για φαρμακευτική αγωγή, επισκε- 
πτόμενος σε έκτακτες περιπτώσεις και στο σπίτι το μέλος 
που έχει την ανάγκη του. 

Στο Ιατρείο του κέντρου υπηρετεί επισκέπτρια αδελφή 
νοσοκόμα τριετούς φοιτήσεως την οποίας το έργο είναι 
το εξής: βοηθά τον γιατρό τις ημέρες και ώρες που λει¬ 
τουργεί το Ιατρείο. 

Έχει μαζί με τον Ιατρό την ευθύνη για την φύλαξη και 
διαχείριση του φαρμακευτικού και υγειονομικού υλικού 
του ΚΑΠΗ. 

Επισκέπτεται με εντολή του Ιατρού τα μέλη στο σπίτι 
τους και παρέχει νοσηλευτικές φροντίδες και οδηγίες. 

Επισημαίνει τις περιπτώσεις των μελώνπου χρειάζονται 
οδηγίες και παρέχει πληροφορίες σχετικές με θέματα 
ατομικής και δημοσίας υγείας. 

Γ ενικά επιλαμβάνεται για κάθε θέμα υγείας που αφορά 
τα μέλη και τις οικογένειες τους. 

3. Στο φυσιοθεραπευτήριο του κέντρου προΐσταται ο 
φυσιοθεραπευτής ο οποίος ύστερα από γραπτή εντολή 
του Ιατρού εφαρμόζει φυσιοθεραπευτική αγωγή στα μέ¬ 
λη που έχουν ανάγκη από αυτή. 

Φυσιοθεραπευτική αγωγή μπορεί να εκτελεί στο σπίτι με¬ 
λών σε έκτακτες και ειδικές ανάγκες τους κρίνει ο Ιατρός. 

4. Στο εργοθεραπευτήριοτου κέντρου προΐσταται ο Ερ- 
γοθεραπευτής ο οποίος έχει για έργο του την αξιοποίηση 
και την δραστηριοποίηση του μέλους για δημιουργική 
απασχόληση και παραγωγικό έργο με σκοπό και την οικο¬ 
νομική του ενίσχυση. 

Επίσης βοηθά το μέλος στην άσκηση για αυτοεξυπηρέ¬ 
τηση και στην ανάπτυξη ειδικών ενδιαφερόντων. 

Ο Εργοθεραπευτής μπορεί να παρέχει τις υπηρεσίες 
του και στο σπίτι του μέλους όταν υπάρχει ειδική για τού¬ 
το ανάγκη. 

6 . Η οικογενειακή βοηθός προσφέρει τις υπηρεσίες της 
κυρίως στο σπίτι των μελών για τις περιπτώσεις που ζουν 
μόνοι τους και έχουν ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα 
στο σπίτι των μελών όπως είναι παραδείγματος χάρη ελα¬ 
φρύ μαγείρεμα καθαριότητα τροφίμων και διάφορες άλ¬ 
λες μικροεξυπηρετήσεις έξω από το σπίτι. 

Επίσης μεριμνά για την καθαριότητα και ευπρεπισμό 
όλων των χώρων του ΚΑΠΗ Κρούσωνα. 

ΑΡΘΡΟ 5 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ 

Τα προσόντα για τον διορισμό τα καθήκοντά τους, πε¬ 
ριορισμούς τον χρόνο εργασίας την αστική ευθύνη, τα δι- 

καιώματα, τις μεταβολές υπηρεσιακής κατάστασης, τις 
πειθαρχικές ποινές, την λύση της υπαλληλικής ή εργα¬ 
σιακής σχέσης του τακτικού και του με σχέση εργασίας 
ιδιωτικού δικαίου προσωπικού του υπάγονται στις διατά¬ 
ξεις του Οργανισμού που διέπονται κάθε φορά από την 
ισχύουσα νομοθεσία «Περί καταστάσεως προσωπικού 
ΟΤΑ». Η δαπάνη μισθοδοσίας του προσωπικού που προ¬ 
βλέπει ο Οργανισμός θα αντιμετωπίζεται από τον 
προ/σμότου Νομικού Προσώπου. 

Η κατανομή του προσωπικού στα γραφεία ενεργείται με 
απόφαση του Πρόεδρου του ΚΑΠΗ Κρούσωνα. 

ΑΡΘΡΟ 6 

Το κέντρο ανοικτής προστασίας ηλικιωμένων του Δή¬ 
μου Κρούσωνα μπορεί να χρησιμοποιηθεί σαν χώρος 
πρακτικής άσκησης σπουδαστώντων σχολών Κοινωνικής 
Εργασίας και άλλων παράίατρικών επαγγελμάτων. 

Η δαπάνη που προκαλείται με τη παρούσα για το έτος 
2003 ανέρχεται στο ποσόν των 20.000 ευρώ. Για τα επό¬ 
μενα έτη δεν είναι δυνατόν να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Αυγούστου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΕΥΣΤ. ΤΖΟΥΑΝΑΚΗΣ 

-Φ- 

Αριθ. 11767 (8) 

Σύσταση Νομικού Προσώπου Δημοσίου Δικαίου στο Δή¬ 
μο Αγίου Γεωργίου Τυμφρηστού με την επωνυμία 
«Τράπεζα αίματος Δήμου Αγίου Γεωργίου Τυμφρη¬ 
στού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του Π.Δ/τος410/95 (Δ.Κ.Κ.). 

β) 14παρ. 1 και 2του Ν. 2399/96 (ΦΕΚΑ’90). 

γ) 6 παρ. 10 του Ν. 2503/97 (ΦΕΚΑ407). 

δ) 27του Ν. 2081/92 (ΦΕΚΑ' 137), με το οποίο προστέ¬ 
θηκε νέο άρθρο 29Αστο Ν. 1558/85 (ΦΕΚΑ’ 137), σχετικά 
με τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

2. Την 92/2003 απόφαση του Δημοτικού Συμβουλίου 
Δήμου Αγίου Γεωργίου Τυμφρηστού, σχετικά με τη σύ¬ 
σταση ιδίου νομικού προσώπου δημοσίου δικαίου με την 
επωνυμία «Τράπεζα αίματος Δήμου Αγίου Γεωργίου Τυμ¬ 
φρηστού». 

3. Την 1100/11.2.98 απόφασή μας, περί μεταβίβασης 
του δικαιώματος υπογραφής «Με Εντολή Γενικού Γραμ¬ 
ματέα Περιφέρειας» στο Διευθυντή Αυτοδιοίκησης και 
Αποκέντρωσης, η οποία δημοσιεύθηκε στο ΦΕΚ Β’ 
179/25.2.98, αποφασίζουμε: 

1. Συνιστούμε στο Δήμο Αγίου Γεωργίου Τυμφρηστού 
Νομού Φθιώτιδας νομικό πρόσωπο δημοσίου δικαίου με 
την επωνυμία «Τράπεζα αίματος Δήμου Αγίου Γεωργίου 
Τυμφρηστού». 


2. Σκοπός του συνιστώμενου νομικού προσώπου είναι: 
α) Η συγκέντρωση αίματος, χωρίς αμοιβή, από τους αι- 

μοδότεςτου Δήμου με τη βοήθεια και συμπαράσταση του 
Γενικού Νοσοκομείου Λαμίας. 

β) Η δωρεάν διάθεση αίματος στους δημότες του οικεί¬ 
ου Δήμου, στους αιμοδότες - μέλη της Τράπεζας αίματος 
και στους συγγενείς τους μέχρι τον Α’ βαθμό, και 
γ) Η διάδοση της εθελοντικής αιμοδοσίας με επιστημο¬ 
νικές διαλέξεις, δημοσιεύσεις, εκδόσεις, και σχετικές με 
το θέμα εκδηλώσεις. 

3. Πόροι του νομικού προσώπου είναι: 

α) Η επιχορήγηση του Κράτους και κάθε άλλου δημόσι¬ 
ου ή ιδιωτικού φορέα. 

β) Η ετήσια επιχορήγηση του από το Δήμο Αγίου Γ εωρ¬ 
γίου Τυμφρηστού. 

γ) Οι κάθε είδους εισφορές, δωρεές, συνδρομές, κλη¬ 
ρονομιές, κληροδοσίες, 
δ) Κάθε άλλη νόμιμη πρόσοδος. 

4. Από την απόφαση αυτή προκαλείται δαπάνη σε βά¬ 
ρος του Προϋπολογισμού του Δήμου Αγίου Γεωργίου 
Τυμφρηστού ύψους 500,00 ΕΥΡΩ για το τρέχον οικ.έτος 
και 100,00 ΕΥΡΩ για καθένα από τα επόμενα οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 12 Αυγούστου 2003 

Με εντολή Γ ενικού Γ ραμματέα Περιφέρειας 
Ο Αν. Διευθυντής 
I. ΓΡΑΦΙΤΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην απόφαση 1088/ΔΒΕ/Φ24.2/6/15.7.2003 του Νο¬ 
μάρχη Έβρου που δημοσιεύθηκε στο ΦΕΚ 1000/ 
21.7.2002 τ.Β' διορθώνεται: 
το εσφαλμένο: «το Κ.Φ.Χ. ΑΛΕΞΑΝΔΡΟΥΠΟΛΗΣ», 
στο ορθό: «Κ.Φ.Χ. ΜΑΡΩΝΕΙΑΣ». 

(Από το Νομαρχιακό Διαμέρισμα Έβρου) 

-Φ- 

( 10 ) 

Στην 5461/13.6.2003 απόφαση του Γενικού Γραμματέα 
Περιφέρειας Πελοποννήσου, που δημοσιεύθηκε στο ΦΕΚ 
869/τευχ. Β/2.7.2003 και αφορά στη σύσταση στο Δήμο 
Ναυπλίου Ν. Αργολίδας Νομικού Προσώπου με την επω¬ 
νυμία «ΒΡΕΦΟΝΗΠΙΑΚΟΣ ΣΤΑΘΜΟΣ ΔΗΜΟΥ ΝΑΥΠΛΙ¬ 
ΟΥ», διορθώνεται στην παράγραφο 4 του σκεπτικού αυ¬ 
τής το εσφαλμένο: 

«4. Την 16/03 απόφαση του Δημοτικού Συμβουλίου 

Ναυπλίου περί συστάσεως Νομικού προσώπου.» 

στο ορθό: «4. Την 176/2003 απόφαση του Δημοτικού 
Συμβουλίου Ναυπλίου περί συστάσεως Νομικού προσώ¬ 
που.». 

(Απάτην Περιφέρεια Πελοποννήσου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






